**547/2019. (XI.28.) Kgy. sz. határozat**

1. A Közgyűlés a helyi közösségi közlekedési szolgáltatás folyamatos biztosítása érdekében a személyszállítási szolgáltatásról szóló 2012. évi XLI. törvény 24. § (4)-(5) bekezdései alapján a VOLÁNBUSZ Zrt.-vel, 2020. január 1. és 2020. december 31. közötti időtartamra az előterjesztés mellékletét képező közszolgáltatási szerződést jóváhagyja azzal, hogy:
* a határozat 1. pontja és a közszolgáltatási szerződés 2.1. pontja kerüljön kiegészítésre azzal, hogy amennyiben a pályázati eljárás 2020. december 31. napjáig nem zárul le eredményesen, úgy a szerződés 2021. december 31. napjáig meghosszabbodik;
* a határozat 4. pontjában foglalt vizsgálat terjedjen ki arra, hogy kísérleti jelleggel milyen feltételekkel illeszthetők be a szolgáltatásba néhány vonalon elektromos üzemű buszjáratok.
1. A Közgyűlés felhatalmazza a Polgármestert a fenti módosításokkal kiegészített közszolgáltatási szerződés aláírására.
2. A Közgyűlés egyetért azzal, hogy a menetrend szerinti személyszállítás- közszolgáltatás pályázati kiírás feltételrendszerét meghatározó 74/2018.(IV.26.) Kgy. sz. határozat alapján elkészített pályázati kiírás és felhívás változatlan tartalma szerint kerüljön sor az Európai Unió Hivatalos Lapjában a szükséges közzétételre. Felkéri a Polgármestert az Európai Unió Hivatalos Lapjában történő közzététel megjelentetésére.
3. A Közgyűlés felkéri a szolgáltatót annak vizsgálatára, hogy milyen műszaki megoldással lehetséges a gépjárműpark gazdaságos átalakítása ahhoz, hogy az környezetbarát legyen.
4. A Közgyűlés felkéri a Polgármestert, hogy a vizsgálat eredményéről tájékoztassa a Közgyűlést.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője)

**Határidő:** 1. pont: azonnal

2. pont: 2019. december 31.

3. pont: azonnal

4. pont: azonnal

5. pont: 2020. május 31.